P6_TA(2006)0319
Fejlesztés és migráció
Az Európai Parlament állásfoglalása a fejlődésről és a migrációról (2005/2244(INI))
Az Európai Parlament,
–tekintettel a Bizottságnak a Tanácshoz, az Európai Parlamenthez, az Európai Gazdasági és Szociális
Bizottsághoz és a Régiók Bizottságához intézett, „A migráció és a fejlődés kapcsolata: Egyértelmű irány-
mutatások” című közleményére (COM(2005)0390),
–tekintettel a harmadik országok illegálisan tartózkodó állampolgárainak visszatérésével kapcsolatban a
tagállamokban használt normákról és eljárásokról szóló európai parlamenti és tanácsi irányelvre irányulójavaslatra (COM(2005)0391),
–tekintettel a Bizottságnak a Tanácshoz és az Európai Parlamenthez intézett, „Kiemelt intézkedések válaszul
a migráció kihívásaira: A Hampton Court utáni első nyomon követő intézkedések” (COM(2005)0621);
„A fejlődő országokban az egészség terén mutatkozó emberi erőforrás-hiányra vonatkozó európai uniós
cselekvési stratégia ”(COM(2005)0642) és „A harmadik országokkal a migráció és a menekültügy területén
történő együttműködésről szóló tematikus program” (COM(2006)0026) című közleményeire,
–tekintettel a 2005. december 15–16-i brüsszeli Európai Tanács elnökségi következtetéseinek „Migráció:
átfogó megközelítés” című IV. pontjára,
–tekintettel az Egyesült Nemzetek Szervezete Közgyűlésének A/RES/58/208, A/RES/59/241 és
A/RES/60/205 határozatára, amellyel 2006-ban a 61. ülésszak során magas szintű párbeszédet irányzott
előa nemzetközi migráció és fejlődés kérdésének megtárgyalása céljából,
–tekintettel az egyrészről az afrikai, a karibi és a csendes-óceáni államok (AKCS) csoportjának tagjai,
másrészről az Európai Közösség és tagállamai közötti, Cotonou-ban 2000. június 23-án aláírt (Cotonou-imegállapodás) (
1), és Luxembourgban 2005. június 25-én módosított (2) partnerségi megállapodásra, és
különösen a migrációról szóló 13. cikkére,
–tekintettel a menedékjogról, a migrációról és a mobilitás kérdéseiről szóló brüsszeli nyilatkozatra és a
nyilatkozat végrehajtására vonatkozó cselekvési tervre, amit az AKCS-országok menedékjogért, migrációértés mobilitásért felelős minisztereinek első, 2006. április 13-i ülésén elfogadtak el,
–tekintettel a nemzetközi szervezett bűnözés elleni ENSZ-egyezményre és annak jegyzőkönyveire,
–tekintettel az AKCS-EK Miniszterek Tanácsának a kilencedik Európai Fejlesztési Alap hosszú távú fejlesz-
tésre szánt keretének felhasználásáról szóló, 2005. április 13-i 4/2005 határozatára (
3),
–tekintettel az Egyesült Nemzetek Szervezete Főtitkárának, „Az egész világra kiterjedő tanulmány a nők
fejlődésben játszott szerepéről, 2004: A nők és a nemzetközi migráció” című, A/59/287/Add.1. számú
jelentésére,
–tekintettel a Világbank „Global Economic Prospects 2006: Economic Implications of Remittances and
Migration” (4) című jelentésére,
–tekintettel a Nemzetközi Migrációval Foglalkozó Világszintű Bizottságnak „A migráció egy összekapcsolt
világban: Új cselekvési perspektívák” (5) című, 2005. októberi jelentésére,
–tekintettel az Európai Unió alapjogi chartájára, és különösen annak 18., 19. és 21. cikkére,2006.12.13. C 303 E/852 Az Európai Unió Hivatalos Lapja
2006. július 6., csütörtökHU
(1) HL L 317., 2000.12.15., 3. o.
(2) HL L 287., 2005.10.28., 4. o.
(3) HL L 164., 2005.6.24., 46. o.
(4) http://www.worldbank.org/globaloutlook
(5) www.gci.org, 2005. október.
–tekintettel a tagállamok által 2005-ben vállalt kötelezettségvállalásokra, és különösen arra, hogy:
–az Európai Unió és tagállamai 2015-re elérik az Egyesült Nemezetek Szervezete által kitűzött, a bruttó
nemzeti jövedelmük 0,7 %-ára vonatkozó célt, ami azt jelenti, hogy az Uniónak a millenniumi fejlesztési
célokhoz (MFC-k) való hozzájárulását a 2003-as 33 milliárd euróról 2015-re több mint 84 milliárdeuróra kellene növelnie (a 2005. június 16–17-i brüsszeli Európai Tanács elnökségi következtetései),
–az Európai Unió és az egyéb hitelezők megduplázzák az Afrikának nyújtandó segélyeiket, ami
Afrikának 2010-ben egy 25 milliárd USD összegű hivatalos fejlesztéstámogatást (ODA) (
1) jelent (a G8
által 2005. július 8-án Gleneagles-ben közzétett hivatalos közlemény),
–tekintettel az ILO migráns munkavállalókról szóló 151. ajánlására,
–tekintettel a Tanács és a tagállamok kormányainak a Tanács keretében ülésező képviselői, az Európai
Parlament és a Bizottság 2005. december 20-i közös nyilatkozatára az Európai Unió fejlesztési politiká-
járól „Az európai konszenzus” (2) címmel, amely meghatározza a Közösség által a fejlesztés terén folyta-
tandó cselekvés általános keretét,
–tekintettel az Európai Unió és Latin-Amerika közötti IV. csúcstalálkozó során elfogadott, 2006. május
12-i, bécsi nyilatkozatra,
–tekintettel állásfoglalásaira: az afrikai fejlesztési stratégiáról szóló 2005. november 17-i (3), a globalizáció
szociális dimenziójáról szóló 2005. november 15-i (4), a gazdasági migráció kezelésének közösségi
megközelítéséről szóló 2005. október 26-i (5), a legális és illegális bevándorlás közötti kapcsolatról, vala-
mint a bevándorlók integrációjáról szóló 2005. június 9-i (6) és az Európai Uniónak a millenniumi fejlesz-
tési célok megvalósításában játszott szerepéről szóló 2005. április 12-i (7) állásfoglalására,
–tekintettel a nemek kérdésének a fejlesztési együttműködésbe való beépítéséről szóló 1998. december 22-i
2836/98/EK tanácsi rendeletre (8),
–tekintettel az eljárási szabályzata 45. cikkére,
–tekintettel a Fejlesztési Bizottság jelentésére és a Külügyi Bizottság, a Foglalkoztatási és Szociális Bizottság,
az Állampolgári Jogi, Bel- és Igazságügyi Bizottság és a Nőjogi és Esélyegyenlőségi Bizottság véleményére(A6-0210/2006),
A. mivel a 175 millió migráns (a világ népességének 3 %-a) 40 %-a a fejlődő országokban él,
B. mivel a migráció nem új keletű jelenség, ám a globalizációs környezetben megnövekedett méretei miatt
és annak folytán, hogy valamennyi nemzetközi tényező számol vele, mára elsődleges politikai kihívássá
vált a nemzetközi közösség számára,
C. mivel a migráció az 1980-as évek óta jelentősen megnövekedett, ám az Európai Unió szintjén ennek
ellenére nem született rá közös és koherens válasz,
D. mivel az Európai Unió szinte valamennyi fejlődő országból fogad be bevándorlókat –azaz a beván-
dorlók jelentős számban Ázsiából, Afrikából és Latin-Amerikából érkeznek –s nemigen valószínű,
hogy e jelenség az elkövetkező években veszít erejéből,2006.12.13. C 303 E/853 Az Európai Unió Hivatalos Lapja
2006. július 6., csütörtökHU
(1) A 2004-es szintekhez képest ez a támogatás megduplázásának felel meg.
(2) HL C 46., 2006.2.24., 1. o.
(3) Elfogadott szövegek, P6_TA(2005)0445.
(4) Elfogadott szövegek, P6_TA(2005)0427.
(5) Elfogadott szövegek, P6_TA(2005)0408.
(6) HL C 124. E, 2006.5.25., 535. o.
(7) HL C 33. E, 2006.2.9., 311. o.
(8) HL L 354., 1998.12.30., 5. o.
E. mivel a nemzetközi közösség késlekedik ambiciózus közös cselekvésekkel a tettek mezejére lépni,
F. mivel a migráció kérdése a nemzetközi közösségtől átfogó válaszadást igényel, az Európai Unió pedig
mindeddig nem adott átfogó politikai választ és nem dolgozta ki a maga számára a kérdéskör kezelé-sére alkalmas eszközöket,
G. mivel a migrációs áramlás szabályozását célzó közös politika hiánya lehetővé teszi, hogy a tagállamok
olyan egyoldalú döntéseket fogadjanak el, amelyek megnehezítik a koherens közösségi álláspontelfogadását,
H. mivel a bevándorlás jelenségére adott válasznak a lehető legszélesebb uniós szintű konszenzuson kell
alapulnia,
I. mivel a nemzetközi migrációról és a fejlesztésről folytatott magas szintű párbeszédre az Egyesült
Nemzetek Közgyűlésének 2006. szeptember 14–15-i ülésén kerül sor,
J. mivel az Afrikai Unió a migrációt az Afrikai Unió Bizottságának elnöke, Alpha Oumar Konaré befolyá-
sára tevékenysége fő sarokpontjává tette,
K. mivel a migránsok indítékai és típusai között mutatkozó különbségek megakadályozzák olyan koherens
és átfogó politikák végrehajtását, amelyek a migrációt a fejlődés motorjává alakíthatnák,
L. mivel a migrációs mozgások fő kiindulópontjai Ázsiában és Latin-Amerikában találhatók, ugyanakkor a
migrációs jelenségek negatív hatásait főleg Afrika szenvedi el,
M. mivel az elemzések többsége az északi befogadó országok helyzetét tárgyalja, miközben a migránsok
60 %-a a déli féltekét nem hagyja el,
N. mivel a bécsi nyilatkozatba belefoglalták az iránti kötelezettségvállalásukat, hogy előbbre viszik az
Európai Unió és Latin-Amerika közötti migrációra vonatkozó kérdésekről folytatott globális párbe-
szédet és megerősítik az ezzel kapcsolatos együttműködést,
O. mivel önmagában a hivatalos fejlesztéstámogatás növelése nem jelent választ a migráció és a fejlődés
közötti kapcsolat kérdésére, ugyanakkor szükség van egyedi és újító megközelítést alkalmazó eszközökkidolgozására is annak a szerepnek a feltárása és fejlesztése érdekében, amelyet a migránsok játszanak aszegénység elleni és a fejlődés érdekében folyó küzdelemben,
P. mivel a jelenségre adandó válasz megtalálásának szerves részét kell képeznie a szegénység ellen folyta-
tott küzdelem nemzeti és nemzetközi stratégiáinak is a millenniumi fejlesztési célok elérése érdekében,
Q. mivel el kell ismerni és támogatni kell a déli országok önálló migrációs politika folytatásához való
jogát,
R. mivel a déli országok számára a migráció a legjobban képzett vagy leginkább vállalkozó szellemű
polgárok távozásának szinonimája, és az „agyelszívás” veszélyezteti a különböző alapvető szolgáltatások
nyújtását és minőségét, így különösen az egészségügy és az oktatás területén,
S. mivel az agyelszívást az északi országok által alkalmazott – „választott migráció” névvel illetett –
szelektív befogadási politikák is ösztönzik, ami számos, ettől szenvedő déli országban tovább növeli a
szakértelem hiányát,
T. mivel az Afrikai Unió Bizottságának elnöke, Alpha Oumar Konaré szerint e politikák „megtagadják
Afrikától a fejlődéshez való jogot”,
U. mivel a körkörös migráció –amely lehetővé teszi a származási és a célország közötti oda-vissza utazást
–alapvető lehetőséget nyújt a fogadó és az indulási ország fejlesztéséhez,2006.12.13. C 303 E/854 Az Európai Unió Hivatalos Lapja
2006. július 6., csütörtökHU
V. mivel az együttfejlődésnek –amely nem más, mint a fejlett országokban letelepedő migráns közösségek
által képviselt képességek hasznosítása a kiindulási országok fejlődése érdekében –az a célja, hogy a
migrációt a fejlődés motorjává és a népek kölcsönös segítségnyújtásának eszközévé tegye,
W. mivel a migránsok által a származási országokba átutalt pénzösszegek igen komoly fejlesztési forrást
képviselnek, s az átutalt összegek nagysága világméretekben jelentősen meghaladja a hivatalos fejlesztés-támogatások szintjét, és mivel ezeknek az átutalásoknak a pénzügyi és bankköltségei az esetek többsé-gében rendkívül magasak, a pénz útja pedig időnként nem is követhető; ugyanakkor hangsúlyozva,hogy ezek az összegek elsősorban a családi fogyasztást szolgálják, és csak kisebb részük jelenik meg a
beruházások és a fejlesztések finanszírozásában,
X. mivel ugyanakkor ezeknek az átutalásoknak nem az a célja, hogy a hivatalos fejlesztéstámogatások
helyébe lépjenek vagy indokolttá tegyék azok csökkentését,
Y. mivel a világban 2005-ben közel 9,2 menekültet tartottak számon és 25 millió „a hazáján belül
máshová költözött” személyt –ennek felét Afrikában –, akik nemzetközi szinten semmilyen véde-
lemben sem részesülnek, s ez elfogadhatatlan módon az áldozatok rangsorolását hozza létre,
Z. mivel egyre nő az„ökológiai” menekültek vagy elköltöztetettek száma, s ez a szám az ENSZ Menekült-
ügyi Főbiztossága (UNHCR) szerint néhány éven belül az 50 milliót is eléri,
AA. mivel a migránsok beilleszkedése olyan kétoldalú folyamat, amely a törvényes migránsok és a befogadó
társadalom közti kölcsönös jogokon és kötelezettségeken alapul, és célja annak biztosítása, hogy abevándorlók képessé váljanak a társadalomban való részvételre,
AB. mivel a migránsok –az emberkereskedelem, a megkülönböztetés és a szociális bizonytalanság áldoza-
taiként –továbbra is olyan csoportot képeznek, amelyet összességében nem véd eléggé a nemzetközi
közösség és az egyes nemzeti jogszabályok,
AC. mivel a valamennyi migráns és családtagjaik jogainak védelméről szóló nemzetközi egyezményt még
egyetlen tagállam sem ratifikálta,
AD. mivel az Európai Unió az integrációs célkitűzésre 1999 óta csak 15 millió eurót, vagyis migránsonként
0,5 eurót szánt,
AE. mivel a migrációs mozgáshoz kapcsolódó emberkereskedelem elleni harcnak, valamint a nők és gyer-
mekek kereskedelme és szexuális kizsákmányolása elleni küzdelemnek az Európai Unió egyik elsődlegescéljává kell válnia,
AF. mivel a nők teszik ki a fejlett világ bevándorlóinak 51 %-át, és a fejlődő országok bevándorlóinak
46 %-át (
1); mivel úgy véli, hogy az illegális bevándorlás veszélyeiről szóló tájékoztatás elégtelen, és
tudva azt, hogy a migráns nők sokkal inkább ki vannak téve a szexuális kizsákmányolásnak, azerőszaknak, a megkülönböztetésnek és a munkahelyi kizsákmányolásnak; a migrációs politikák pedig
nem veszik figyelembe a nők sajátos szerepét,
AG. mivel a migráció képessé teheti a nőket életük javítására, autonómiájuk növelésére, a rászorulók támo-
gatására és az elnyomó társadalmi viszonyok ellensúlyozására,
AH. mivel a nőket gyakran olyan gondok kényszerítik migrációra, mint a kényszerházasság, a szegénység
vagy a fegyveres konfliktusok,
AI. mivel a migráns nők sokkal veszélyeztetettebbek a szexuális kizsákmányolás, a megkülönböztetés, a
munkahelyi kizsákmányolás és a szellemi erőforrások elpazarlása (brain waste), az erőszak és az egész-ségi kockázatok, a társadalmi elszigetelődés és az emberkereskedelem vonatkozásában,
AJ. mivel az Európai Unióban jelenleg jelentős számú papírok nélküli migráns nő tartózkodik, ami növeli a
munkahelyi kizsákmányolás, a szexuális kizsákmányolás és az erőszak őket fenyegető kockázatát,2006.12.13. C 303 E/855 Az Európai Unió Hivatalos Lapja
2006. július 6., csütörtökHU
(1) ILO: A migráns női munkavállalók megkülönböztetésének, kizsákmányolásának és a velük való visszaélések meg-
előzése, tájékoztató útmutató –1. füzet: A női nemzetközi munkavállalókra összpontosítva. Genf, 2003, ILO, 9. o.
1. meg van győződve arról, hogy az Európai Uniónak alapvető szerepet kell játszania abban, hogy a
migráció a fejlődés motorjává váljon;
2. kiemeli, hogy az Uniónak –külön figyelmet fordítva Afrikára és a dél-dél migrációra –átfogó és regio-
nális szempontú politikai választ kell adnia a fejlődés és a migráció közötti kapcsolat kérdésére; kéri, hogy amigráció kérdése kerüljön minél előbbre az ütemezésben és az Európai Unió és a vele kapcsolatban álló
különböző régiók közötti politikai párbeszédben, továbbá egy közös politikai válasz megfogalmazása érde-
kében támogatja egy Európa-Afrika csúcstalálkozó megszervezését;
3. úgy véli, hogy az európai migrációs és fejlesztési politikának mindenekelőtt a harmadik országokkal
vállalt szolidaritás és az együttfejlődés alapelvén kell alapulnia a migráció mélyre nyúló okainak felszámolása
és különösen a szegénység felszámolása érdekében;
4. ismételten kijelenti, hogy kiáll az emberi jogként felfogott –következésképpen a kereskedelmi logika
szempontjai alapján nem kezelhető –emberi mobilitás koncepciója mellett; hangsúlyozza, hogy minden
vonatkozó politikának a szabad választáson –és nem a kényszeren –alapuló mobilitás előmozdítását kell
szolgálnia;
5. hangsúlyozza, hogy a bevándorlás jelenségére megfelelő megoldás csak olyan európai szintű közös stra-
tégia megalkotásával képzelhető el, amely világosan meghatározza mind a célokat, mind a tagállamok rendel-
kezésére bocsátott eszközöket, a jelenség együttes és egymással szolidáris kezelésének lehetővé tétele
érdekében;
6. emlékeztet arra, hogy valamennyi államnak kötelessége az emberek kizsákmányolása és az embercsem-
pészet ellen harcolni; emlékeztet az olyan többoldalú eszközökre, mint például a nemzetközi szervezett
bűnözés elleni ENSZ-egyezmény és annak jegyzőkönyvei, amelyek hatékony mechanizmusnak bizonyultakaz embercsempészet és a bevándorlók csempészete ellen és alapvető jogaik védelme érdekében, valamint
azok jogi felelősségre vonása érdekében, akik ilyen bűncselekményt követnek el; felszólítja azokat az álla-mokat, amelyek még nem ratifikálták, vagy nem csatlakoztak ehhez az egyezményhez, hogy ezt mielőbbtegyék meg;
7. ösztönzi –a barcelonai folyamat példáját követve –a migráció kérdésének az EU külső politikáiba való
beépítését;
8. egyetért a Tanács arra irányuló javaslatával, hogy 2006-ban rendezzenek EuroMed miniszteri találkozót
a migráció témájában; ugyancsak támogatja a migrációról szóló Euro-Afrika csúcstalálkozó 2006. július hófolyamán Rabatban való megrendezését, amelynek célja a Maghreb-országokból és a Szaharától délre fekvőtérségből Európába tartó migráció témájának megvitatása;
9. üdvözöl minden további lépést a migrációs politika tökéletesítésének irányába, és hangsúlyozza, hogy
olyan megértő megközelítésre van szükség, amely a szétaprózott intézkedések támogatása helyett egységes
képet alkot a legfontosabb teendőkről;
10. javasolja a Tanácsnak, hogy tegye meg a megfelelő intézkedéseket az egyes tagállamokban a migrá-
cióért, illetve a fejlődésért felelős személyek közötti hatékonyabb együttműködés és koordináció biztosításaérdekében;
11. kiemeli, hogy a fejlesztési támogatás növelése szükséges, de nem elégséges feltétel ahhoz, hogy a
migráció a fejlődés előmozdítójává válhasson; kéri az Európai Uniótól és a tagállamoktól, hogy tartsák be a
2005-ben tett politikai kötelezettségvállalásokat;
12. ajánlja, hogy a migrációt és annak a fejlődésre gyakorolt hatását átfogóan vegyék figyelembe a millen-
niumi fejlesztési célok elérését célzó gondolkodás és cselekvések egészében; megismétli, hogy az átfogó stra-
tégiának az eredményesség érdekében megfelelő jogi keretre van szüksége mind az Európai Unió, mind a
kibocsátó országok szintjén;
13. hangsúlyozza, hogy a migráció jelenségét jobban kell integrálni a fejlesztési politikákba és tervezetekbe;
ajánlja, hogy nemzeti szinten a migráció kerüljön be a szegénység csökkentését célzó stratégiai
dokumentumokba;2006.12.13. C 303 E/856 Az Európai Unió Hivatalos Lapja
2006. július 6., csütörtökHU
14. elismeri a diaszpórák jelentőségét az Európai Unió és a származási országok közötti kapcsolatok erősí-
tésében, különösen a migráció terén; felhív szorosabb együttműködés kialakítására a fejlődő országok és az
Európai Unió tagállamainak intézményei között, ideértve a közös fejlesztési projektek megvalósítását is;
15. azon a véleményen van, hogy a társfejlesztést –amely abban áll, hogy elismerik és támogatják a diasz-
pórának a származási ország fejlődése szolgálatában játszott szerepét –teljesen el kell ismerni európai
szinten;
16. kiemeli, hogy ahhoz, hogy a migráció az Unió fejlődésének motorjává válhasson, két kiemelt eszközt
kell igénybe venni:
–egy külön alapot, amelyet különösen az együttfejlődési cselekvések finanszírozását lehetővé tevő, kellően
rugalmas és reagáló igazgatással kell kezelni,
–egy garanciaalapot a migránsok mikroprojektjei tartósságának biztosítása és a fejlődésre gyakorolt hatásuk
maximalizálása érdekében;
17. úgy véli, hogy az AENEAS programot, csakúgy mint a 2007-ben azt követő programot, egy fejlesztési
stratégia szolgálatába kell állítani, különösen az együttfejlődési cselekvések finanszírozása révén, és ez a célki-tűzés szigorúan követendő, például annak érdekében, hogy ne legyen szükség az Unió külső határainak
védelmére szánt kiadásokra;
18. hangsúlyozza, hogy e programnak hozzá kell járulnia a migrációs áramlások kezelésére, valamint a
származási és tranzitországok támogatására hivatott rendszerek hatékonyságának fokozásához; ennek érde-kében ajánlja, hogy a program rendelkezzék a következő jellemzőkkel:
–többféle finanszírozási lehetőség (együttfejlődés, tanulmánykészítés, biztonság stb.) a több költségvetési
vonalon is finanszírozott integrált projektek lehetőségével,
–kritériumok a projektek kiválasztásához, valamint az odaítélhető támogatások fajtájára és összegére vonat-
kozó szabályok,
–az így meghatározott keretektől eltekintve döntéseit teljes mértékben szabadon meghozó projektbíráló
bizottság,
–a nem kormányzati szervezetekre vonatkozó szabályok felülvizsgálata a biztosítékul szolgáló összegek
letétele tekintetében;
19. integrált regionális –a legfőbb afrikai kivándorlási területekre összpontosító –fejlesztési terveket
javasol a következők finanszírozására:
–infrastruktúra telepítése (ivóvíz, elektromos áram, egészségügyi központ, iskola, utak, stb.),
–a működési költségek egy részének viselése célzott költségvetési támogatás révén,
ugyanilyen jellegű tevékenységeket lehet végezni a főbb latin-amerikai és ázsiai kivándorlási területeken;
20. nyomatékkal figyelmeztet a bevándoroltak által a származási országukba indított pénzátutalások
nehézségeire és magas költségeire, valamint hangsúlyozza a bankrendszert elkerülő pénzmozgások átlátha-
tatlanságát; kijelenti, hogy szükség van egy olyan biztonságos rendszer kialakítására, amely garantálja a pénzküldője és címzettje adatainak védelmét a szabályozott átutalások révén rendes csatornákba terelt átutalásokelterjesztése érdekében, mivel köztudott, hogy bizonyos alternatív –a bevándoroltak által igénybe vett –
csatornák nem egyszer valóságos uzsorahálózatként működnek;
21. kéri a Bizottságtól, a tagállamoktól, valamint a nemzeti és nemzetközi pénzügyi intézményektől, hogy
a következőkre irányuló politikát valósítsanak meg:
–előkell segíteni és meg kell könnyíteni a migránsok pénzátutalásait azáltal, hogy olcsóbbá, gyorsabbá és
biztosabbá teszik azokat, ösztönözve a migránsokat a szabályozott átutalási csatornák igénybe vételére,2006.12.13. C 303 E/857 Az Európai Unió Hivatalos Lapja
2006. július 6., csütörtökHU
–ki kell szélesíteni a migránsok pénzügyi szolgáltatásokhoz való hozzáférését,
–a migránsok hazautalt pénzeszközeit termelő beruházások felé kell terelni a mikrovállalkozások és a
KKV-k hitelhez juttatásának megkönnyítésével, továbbá a diaszpórának szánt innovatív pénzügyi termékek–mint például a „Fejlesztési megtakarítási terv” – tanulmányozásával,
–biztosítani kell az „informális csatornák” – különösen a hawala hálózatok –közvetítésével végzett pénzmű-
veletek átláthatóságát;
22. kéri a Bizottságot, hogy dolgozzon ki a bevándoroltak által a származási országukba indított pénzátu-
talások költségeinek csökkentését lehetővé tévő jogszabályi keretekre és az átláthatóság növelésére vonatkozó
javaslatot; megismétli, hogy az említett pénzátutalások a fejlődő országok második számú külső finanszíro-
zási forrását jelentik, ugyanakkor az átutalási költség akár az adott összeg 20 %-át is elérheti;
23. elismeri a KKV-k által a munkahelyek teremtésében és a fejlesztésben betöltött szerep fontosságát;
sürgeti a Bizottságot, hogy az Európai Beruházási Bankkal együttműködve dolgozzon ki olyan programokat,amelyek a migránsokat az ilyen vállalkozásokba történő nagyobb összegű befektetésre ösztönzik;
24. kéri a Bizottságtól és a tagállamoktól, hogy fejlesszenek ki a diaszpóra szakképzett tagjainak mozgósí-
tására szánt programokat a hazájukba visszatérni kész, magasan képzett migránsok jövedelemkülönbségénekviselésével vagy a Dél állami szektora személyzetére (oktatók, kutatók, orvosok) vonatkozó „kettős katedra”
rendszerének létrehozásával megvalósítható fejlődés céljából; kéri a Bizottságot, hogy indítson egy tanul-
mányt a tagállamokban a „kettős katedra” terén szerzett tapasztalatokról;
25. felhívja a Bizottságot és a tagállamokat, hogy vizsgálják meg a származási országukba visszatér ő
migránsok nyugdíjának és társadalombiztosítási juttatásainak átutalását biztosító lehetséges intézkedéseket;
26. üdvözli a nyugdíjjogosultságok átvitelére, a képesítések elismerésére, valamint a kutatók és más
szakemberek mobilitását megkönnyítő mechanizmusok működtetésére vonatkozó intézkedések mérlegelésére
irányuló bizottsági javaslatot, amelynek célja, hogy lehetővé tegye e személyek számára, hogy kívánságukszerint visszatérhessenek származási országukba, és ott sikeresen újra letelepedhessenek;
27. kéri az Európai Uniót és a tagállamokat, hogy támogassák a körkörös vagy ingázó migrációt:
–a származási országokkal egyetértésben valósítsanak meg ideiglenes migrációs politikákat és programokat,
mint például a többszöri belépésre jogosító vízum megadása egyes csoportoknak,
–a nyugdíjak és a szociális ellátások származási és célország közötti átutalásának rendszerbe való foglalá-
sával, a munkavállalók részére hatékony hozzáférést biztosítva az ellátáshoz (a nemzetközi migránsokkevesebb mint 25 %-a él olyan országokban, amelyeket kötnek ilyen típusú megállapodások);
28. üdvözli a Bizottság azon javaslatát, amely a körkörös migráció ösztönzésére irányul, amelynek során a
migránsok oda-vissza mozognak a származási országuk és a célország között, és ily módon anyaországukrendelkezésére bocsátják az általuk szerzett tudást és tapasztalatot; rámutat arra, hogy a körkörös migrációt
a távozó és visszatérő migránsok tekintetében integrációs intézkedésekkel kell kísérni; rámutat a civil társa-
dalom, a nem kormányzati szervezetek és a szociális partnerek szerepére ebben a folyamatban;
29. üdvözli továbbá a Bizottság azon javaslatait, amelyek a tartózkodási és munkavállalási engedélyekkel
kapcsolatos ügyekben a párbeszédre, valamint olyan migráns munkavállalói mobilitási programokra irá-nyulnak, amelyek összeegyeztetik a migránsok rendelkezésre álló ismereteit az adott fejlődő ország
szükségleteivel;
30. felhívja mind az északi, mind a déli országok hatóságait, hogy anyagilag támogassák a polgáraik okta-
tását és képzését; megismétli, hogy támogatja a „20/20” célkitűzést: az északi országok biztosította támoga-
tások 20 %-a és a déli országok költségvetésének 20 %-a irányuljon a szociális alapszolgáltatásokra;2006.12.13. C 303 E/858 Az Európai Unió Hivatalos Lapja
2006. július 6., csütörtökHU
31. felhívja a déli államokat, hogy dolgozzanak ki stratégiákat a „képezni és megtartani” jelszó jegyében,
elsősorban a szociális jellegű szakképzések újraértékelése útján, külön figyelemmel a gyakran a nemek
közötti megkülönböztetés áldozataivá váló nők helyzetére;
32. kéri az Uniót, hogy konkrétan illessze bele a fejlesztés terén az európai ütemezésbe az emberséges
munka elősegítését, és különösen a következőket:
–az Európai Unió és a tagállamai által aláírt valamennyi kétoldalú megállapodásba foglaljanak bele a munka
alapvető szabályait betartó kikötéseket,
–vezessenek be egy ellenőrzési eszközt („kétoldalú megfigyelők”),
–segítsék elő az emberséges munkát, mint a kilencedik MFC alapvető elemét,
ugyanakkor kéri, hogy a fogalmat Észak ne használja eszközként, azaz a piacokhoz való hozzáférés „nem
tarifális gátjaként ”;
33. kéri az Európai Uniót és a tagállamokat, hogy valósítsanak meg az agyelszívás déli országokra gyako-
rolt negatív gazdasági és szociális hatásainak korlátozását célzó politikákat:
–a képzésnek a munkaerőhiánytól szenved őágazatok felé történő irányításával,
–az agyelszívással különösen érintett országok és ágazatok számára északi és déli partnerek közötti társbe-
ruházási programok finanszírozásával;
34. a munkavállalók felvételének szabályozását célzó, a „helyes magatartásra vonatkozó európai
szabályzat”, valamint a tagállamokban nemzeti szabályzatok elfogadását javasolja;
35. üdvözli a Bizottság arra irányuló szándékát, hogy az afrikai egészségügy rendelkezésére álló emberi
erőforrásokat érintő válság kezelése céljából egyedi programra fog javaslatot tenni;
36. üdvözli az etikus munkaerő-felvétel érthető és következetes megközelítésének kidolgozására vonatkozó
tervet az agyelszívásnak leginkább kitett ágazatokban;
37. üdvözli a 2005. december 15–16-i brüsszeli Európai Tanácsnak a migrációval kapcsolatos átfogó
megközelítésről szóló elnökségi következtetéseit, és a Bizottság által az agyelszívás, az átutalások, a diasz-
pórák, az ideiglenes/körkörös migráció, a szociális biztonsági jogosultságok, a többszöri határátlépésrejogosító vízumok stb. tekintetében a közelmúltban tett javaslatokat;
38. kiemeli, hogy az agyak „mozgása” alapvető tét a migráció fejlődéshez való pozitív hozzájárulása
megerősítéséhez; tudott, hogy a fejlődő országok teljes körűen részt vesznek a képzettségeknek a világ
munkaerőpiacán folyó kereskedelmében; javasolja a Bizottságnak és a tagállamoknak, hogy határozottanvállaljanak kötelezettséget ebben az irányban a következőket célzó intézkedések ajánlásával:
–az ideiglenes és virtuális visszatérés elősegítése az Unió által szerzett jelenlegi tapasztalatok alapján,
–a fejlődő országok szervezetei és az Európai Unió tagállamai (kutatóintézetek, egyetemek, kórházak)
közötti intézményes partnerség bátorítása,
–az oklevelek közös elismerésének előmozdítása;
39. megállapítja azt a tényt, hogy a harmadik országokból származó munkavállalók egyes szakmai és/vagy
egyetemi képesítéseit vagy egyáltalán nem, vagy csak nehézségek árán ismerik el, ami megnehezíti e munka-vállalók számára, hogy egyenlő feltételek mellett jussanak be az uniós tagállamok munkaerőpiacára; úgy véli,
hogy a migránsok számára az EU-ban való foglalkoztatásuk idején elérhetővé kell tenni a szakképzési prog-
ramokat, hogy fejleszthessék szakmai alkalmasságukat;2006.12.13. C 303 E/859 Az Európai Unió Hivatalos Lapja
2006. július 6., csütörtökHU
40. felhívja a Bizottságot, hogy hozzon intézkedéseket a szakmai képesítések elismerésének megkönnyítése
és a külföldi diplomák egyenértékűségét szabályozó európai rendszer létrehozására vonatkozó minimumsza-
bályok meghatározása érdekében;
41. kéri, hogy vegyék jobban figyelembe a nők migrációban és fejlődésben betöltött sajátos szerepét, és
különösen, hogy:
–a nemi vonatkozást integrálják a migrációs kérdéshez kapcsolódó valamennyi fejlesztési és társfejlesztési
programba és projektbe,
–a nők és a női szervezetek kiemelt célpontjai legyenek a diaszpóra felelőssé tételét és a projektjeik pénz-
ügyi támogatását célzó intézkedéseknek,
–a kibocsátó országokban induljanak a jogszerű bevándorlás feltételeiről, a bevándorlók jogairól és a jog-
szerűtlen bevándorlással együtt járó kockázatokról –többek között emberkereskedelem, erőszak, szexuális
kizsákmányolás –szóló tájékoztató kampányok;
42. felhívja a tagállamokat azon eszközök népszerűsítésére, amelyek révén a migráns női munkavállalók
megerősödhetnek társadalmi-politikai, gazdasági és –különösen a családjukkal szemben –pszichológiai
téren, valamint elsajátíthatják a befogadó országba való sikeres beilleszkedésükhöz szükséges ismereteket, ésamelyek révén biztosíthatók a migráns női munkavállalók jogai, helyzete és szerepe, továbbá a nemi kérdé-
sekre összpontosító nem kormányzati szervek és a migráns női szervezetek szerepének erősítése;
43. felhívja a tagállamokat, hogy biztosítsák a megkülönböztetésmentesség elvének alkalmazását a migráns
női munkavállalóknak a közösségi munkaerőpiachoz való hozzáférése terén, és garantálják számukra az
alapvető szociális és gazdasági jogokat, beleértve az egyenlő díjazást is;
44. felhívja a tagállamokat, hogy fordítsanak kiemelt figyelmet a migráns nők gyermekeire, magas szintű
védelmet, illetve az egészségügyi szolgáltatásokhoz és az oktatáshoz való könnyített hozzáférést biztosítvaszámukra;
45. támogatja az AKCS-országok menedékjoggal, migrációval és a mobilitás kérdéseivel foglalkozó minisz-
tereinek első, 2006. április 13-án Brüsszelben tartott ülésén elfogadott nyilatkozat és a nyilatkozat végrehaj-tására vonatkozó cselekvési terv azon javaslatát, amelyben kérik egy virtuális megfigyelőközpont felállításátaz AKCS-országokat érintő migráció figyelésére azzal a céllal, hogy teljes körű és független adatgyűjtés
történjék a migrációs kihívásokra adandó AKCS-válaszok kidolgozása céljából;
46. üdvözli az AKCS-EU migrációra vonatkozó, 2006 végéig megvalósítandó AKCS-EU eszközt; arra kéri
azonban a Bizottságot, hogy tisztázza a célkitűzéseit, és biztosítsa, hogy ezt az eszközt nem fogják eltéríteni
fejlesztési célkitűzésétől;
47. kétségbe vonja a visszafogadási megállapodások és záradékok célszerűségét és hatékonyságát, ame-
lyeknek célja a pénzbeli és technikai támogatásoknak a harmadik országok visszafogadás terén mutatott„teljesítményétől” történő függővé tétele; hangsúlyozza, hogy ez a „valamit valamiért” politika azzal a
veszéllyel járhat, hogy tovább szegényíti a migránsokat kibocsátó országokat;
48. kéri a Bizottságtól, hogy javasoljon a déli államoknak az európai migrációs alap vagy az AKCS-EU
eszköz keretében a független migrációs politika kezelésében meglévő kapacitásai megerősítését célzó
intézkedéseket;
49. kiemeli, hogy az Afrikai Unió és az afrikai regionális szervezetek jelentős szerepet játszhatnak az
afrikai gazdasági migráció befolyásolásában, például az Európai Unió és a migránsok származási országaitársfejlesztési céljait szolgáló együttműködési megállapodásokon, valamint két- és többoldalú megállapodá-
sokon keresztül, amelyek az emberi jogok és az ILO szabályai betartására vonatkozó kikötéseket tartal-
maznak, és úgy véli, hogy az Európai Uniónak támogatnia kell az ez irányú kezdeményezéseket;2006.12.13. C 303 E/860 Az Európai Unió Hivatalos Lapja
2006. július 6., csütörtökHU
50. úgy véli, hogy az AKCS-EU partnerség kiemelt keretet ad ahhoz, hogy a Cotonou-i megállapodás 13.
cikke alapján közös válaszokat adjanak a migráció kérdésére; kéri a Bizottságot, hogy vegye be a gazdasági
partnerségi megállapodásokról folyamatban lévő tárgyalásokba vagy az újrafelvételi megállapodásokra vonat-
kozó esetleges tárgyalásokba a következő célkitűzéseket:
–egyenlő bánásmód a társadalombiztosítás terén az AKCS-országok állampolgárai számára, amelyet már a
Loméi Egyezmény is előírt, de a megvalósítása eddig elmaradt,
–jobb hozzáférés a rövid távú tartózkodásra jogosító vízumokhoz az AKCS-országok állampolgárai
számára, továbbá kedvezőbb szabályozás az ideiglenes jelleggel munkát vállalók mobilitása
szempontjából,
–tájékoztató program megvalósítása az AKCS-országokban a migrációra készülő, az EU-t megcélzó szemé-
lyek részére;
51. kéri a Bizottságot, hogy az érintett országokkal dolgozzon ki stratégiát a jelentős migrációs nyomást
elszenvedő cél- és tranzitországok támogatása céljából, továbbá tanulmányozza a „migrációs pólusokban” és
az azonosított tranzit területeken lévő migránsok részére szóló cselekvési programokat, amelyek a legveszé-
lyeztetettebb migráns populációkat (nők, magányos kiskorúak) célozzák, az alábbi célkitűzésekkel:
–az érintett lakossági csoportok segítése önállóságuk kialakításában és a mobilitás körébe nem tartozó
eszközök igénybe vételével történő önmegvalósításban,
–az átutazó migránsok életkörülményeinek javítása, nevezetesen a Szahel-övezetben (tájékoztató és a
máshonnan érkező migránsoknak segítséget nyújtó központok),
–javaslattétel a szexuális úton terjedő betegségek, valamint az AIDS megelőzését és kezelését célzó, a
migránsok gyülekezési helyein és útvonalain folytatandó tevékenységekre, figyelemmel a szexuális úton
terjedő betegségek és a személyek mozgása között fennálló kapcsolatra;
52. kéri, hogy a cselekvési programok elsősorban a migráció és a kitoloncolások pszichikai hatásainak
elemzésére, valamint az e káros hatásoktól szenvedő nők és gyermekek pszichológiai megsegítésére és ellátá-
sára irányuljanak;
53. kéri, hogy az Európai Unió támogassa a nemzetközi közösségnek a politikai, gazdasági és környezeti
menekült fogalmának tisztázását célzó kezdeményezéseit, továbbá nyújtson megfelelő védelmet és segítséget
az egyes kategóriáknak; véleménye szerint a lakóhelyükről távozni kényszerültek számára ugyanolyan
mértékű védelmet kell biztosítani, mint amilyent a menekültekről szóló 1951. július 28-i egyezmény ír elő;
kéri a tagállamokat és a nemzetközi közösséget, hogy ügyeljenek az Egyesült Nemzetek „belföldi áttelepíté-
sekre vonatkozó irányadó elveinek” betartására, s ajánlja, hogy az áttelepített személyek védelmére vonat-
kozó említett normák nemzetközi megállapodás formájában nyerjenek elismerést;
54. az UNHCR-t sújtó pénzügyi nehézségek aggodalomra adnak okot; véleménye szerint a Bizottságnak
növelnie kell az UNHCR által irányított projektekhez nyújtott pénzügyi támogatását, s az Európai Uniónak –
amelytől az UNHCR költségvetésének legnagyobb része származik –nyomást kell gyakorolnia a többi befize-
tőre annak érdekében, hogy az UNHCR-nek rendelkezésére álljanak a feladatai teljesítéséhez szükséges lehető
legjobb feltételek;
55. kéri a Bizottságot, hogy az UNHCR-rel és az érintett országokkal, illetve régiókkal partnerségben
dolgozzon ki projekteket az alábbi célok érdekében:
–a menekültek és áttelepített személyek önkéntes hazatelepülése,
–az érintett csoportok újbóli letelepüléséhez történő segítségnyújtás által megkívánt szervezeti keretek
kialakítása;2006.12.13. C 303 E/861 Az Európai Unió Hivatalos Lapja
2006. július 6., csütörtökHU
56. ösztönzi a származási és a tranzitországokat, hogy vállaljanak tevékeny részt a migrációra és a fejlő-
désre irányuló új megközelítésben;
57. felhívja a Bizottságot, hogy kezdjen párbeszédet a származási országokkal, és kérje őket, hogy tiltsák
be az emberi jogokkal ellentétes olyan gyakorlatokat, mint a nők nemi szervének megcsonkítása, a kényszer-házasságok, a poligámia és a közös szándék nélküli válás;
58. felhívja a Bizottságot, hogy számszerűen és minőségi szempontból értékelje a harmadik országokban
megvalósított fejlesztési támogatási kiadásokat és programokat, valamint készítsen mérleget az ezek révénelért eredményekről a nők helyzetének javítása tekintetében a migránsok származási országaiban;
59. felhívja a tagállamokat, hogy behatóbban vizsgálják meg a konfliktusok okozta lakhelyváltoztatás
hatását azon migráns nők társadalmi, testi és pszichológiai helyzetére, akiknél életkörülményeik bizonytalan-sága miatt fokozottan fennáll a veszélye annak, hogy erőszakos cselekmények áldozatává válnak;
60. kéri a tagállamokat és az Európai Uniót, hogy biztosítsák az erőszak áldozatául esett migráns nők
számára a jogaikról nyújtott teljes körű tájékoztatást, a jogi segítségnyújtáshoz való tényleges hozzáférést,
valamint az önálló jogi státusz, illetve a tartózkodási- és munkavállalási engedély megszerzéséneklehetőségét;
61. felhívja a Bizottságot és a Tanácsot, hogy a helyi képviseletek és nagykövetségek útján módszeresen
tájékoztassa az Európai Unióba bevándorolni szándékozó nőket a legális bevándorláshoz kapcsolódó feltéte-lekről, az Unióban rájuk vonatkozó jogokról és kötelességekről, valamint az európai társadalmakban érvé-nyesülő alapvető értékekről és elvekről;
62. ezért felhívja a tagállamokat olyan fejlesztési politikák és egyedi programok kidolgozására, amelyek
biztosítják, hogy a konfliktusok által előidézett lakhelyváltoztatás női áldozatai, valamint a lakhelyváltozta-tásuk miatt bekövetkezett lelki, testi és szociális következményektől szenvedő más női migránsok orvosi,
szociális és pszichológiai gondozásban részesüljenek;
63. hangsúlyozza a legjobb gyakorlatok cseréjének fontosságát, mind a tagállamok között, mind a
harmadik országok viszonylatában, különös tekintettel a fejlődő országokra;
64. nehezményezi, hogy a Bizottság „Migráció és fejlesztés: Konkrét iránymutatások”című közleményében
nem vette kellő mértékben figyelembe a nemek dimenzióját; javasolja egy állandó magas szintű intézmény-
közi munkacsoport létrehozását, amelynek feladata a közösségi bevándorlási politikának a nemek szempont-jából történő nyomon követése lenne, különösen abból a célból, hogy a bevándorlási politikával kapcsolatos
bármely intézkedés elfogadása előtt kialakítsa a nemek dimenziójára vonatkozó hatások értékelésének
eszközeit;
65. felhívja a Tanácsot és a Bizottságot, hogy fogadjanak el a bevándorlási politika területén a nemek
dimenziója szempontjából konkrét és célzott uniós iránymutatásokat, célkitűzéseket, illetve mutatókat, olyannemzeti szintű figyelemfelkeltő kampányokat is beleértve, amelyek garantálják a nemek dimenziójának bele-
foglalását a bevándorlási politikába, valamint a különböző politikáknak a nemekkel kapcsolatos kérdések
szempontjából történő rendszeres értékelését;
66. kéri a Tanácsot, a Bizottságot és a tagállamokat, hogy alakítsanak ki olyan jogszabályi kereteket,
amelyek biztosítják a bevándorló nők számára az egyéni útlevél és tartózkodási engedély birtoklásához való
jogot, és lehetővé teszik azt, hogy büntetőjogi szempontból felelősségre vonható legyen minden személy, akiezeket a dokumentumokat elveszi tőlük;
67. felhívja a Bizottságot és a tagállamokat, hogy folytassanak intenzívebb párbeszédet a migráns nők szár-
mazási országaival annak érdekében, hogy előmozdítsák a nők jogainak és a nemek közötti esélyegyenlőség
tiszteletben tartását, valamint a szegénység illetve a nők gazdasági függősége elleni harcot;2006.12.13. C 303 E/862 Az Európai Unió Hivatalos Lapja
2006. július 6., csütörtökHU
68. rámutat arra, hogy a migráció és az integráció egymással szoros kapcsolatban áll, és ahhoz, hogy a
migráció sikeres lehessen, és valamennyi érintett fél számára hasznot hozzon, a migrációs stratégiákat holisz-
tikus, többdimenziós integrációs stratégiáknak kell kísérniük;
69. sajnálkozását fejezi ki amiatt, hogy az integráció témakörében az 1999-i tamperei csúcstalálkozó óta
nem történt előrehaladás, s úgy vélekedik, hogy az Európai Uniónak ezentúl e területen felelősségteljesen kellcselekednie; e tekintetben üdvözli a harmadik országok polgárainak integrációját elősegítő európai alap létre-
hozását; támogatja, hogy az Európai Unió és a tagállamok integrációs erőfeszítéseinek fokozása céljából
minél előbb jöjjön létre az európai migrációfigyelő központ;
70. kiemeli, hogy a migránsok értéket jelentenek a fogadó országok számára, és nagy súlyt fektet arra,
hogy ezt a szerepet minél jobban elismerjék és erősítsék; hangsúlyozza, hogy mind az európai polgároknak,mind a migráns munkavállalóknak vannak jogaik és kötelességeik, s ezeket minden esetben be kell tartani;
71. felhívja a tagállamokat, hogy az említett pozitív aspektusokat illesszék be nemzeti tájékoztató
kampányaikba;
72. felhívja a tagállamokat arra, hogy fogadjanak el egy olyan tisztességes és átlátható eljárást, amely
megkönnyíti, hogy a migránsok megfelelő munka-, egészségvédelmi és biztonsági feltételek mellett és a
cégek által kínált elfogadható munkaerő-felvételi feltételekkel juthassanak munkához;
73. felhívja a Bizottságot és a tagállamokat különféle ifjúsági csereprogramok kidolgozására, az Európai
Közösség hetedik kutatási, fejlesztési és demonstrációs keretprogramjának (2007-2013) megfelelő kezdemé-
nyezések megtételére, valamint az érintett harmadik országokkal kialakítandó szorosabb kulturális és oktatásikapcsolatok támogatására, az EU és a fejlődő országok oktatási intézményei közötti együttműködés erősíté-
sére, illetve az újbóli beilleszkedést célzó intézkedések támogatására;
74. felhívja a Bizottságot, hogy a tagállamokkal együttműködve támogasson és alakítson ki csereprogra-
mokat a fejlődő országokból származó diákok és fiatal diplomások számára, amelyek –a meglehetősen jó
eredményeket elérő Erasmus, Erasmus-Mundus, Comenius, Socrates és Leonardo da Vinci programokhoz
hasonlóan –segítik az átmeneti migráció célkitűzéseinek elérését, és lehetővé teszik, hogy a tanultak és a
bevált gyakorlatok eljussanak a diákok és a diplomások származási országaiba;
75. felhívja a Bizottságot és a tagállamokat, hogy javítsák a fejlesztés nem pénzügyi, társadalmi-szakmai
hozzájárulási oldalát azáltal, hogy meghatározzák a fiatalok szerepét, javítják az integrációt és az állampol-gári részvételt, továbbá kapcsolatot teremtenek a gazdasági migráció legfontosabb érintettjei, így a szárma-zási és a célország nem kormányzati szervezetei és szociális partnerei között;
76. felhívja az Európai Uniót és a tagállamokat, hogy a harmadik országokkal fennálló kapcsolataikban a
migráció kérdését ne a megszorító migrációs politikáik meghosszabbításának tekintsék; szót emel az EU és atagállamok migrációs politikájának bármilyen „kiszervezése” ellen, amely abban áll, hogy kizárólag a déli
országokra hárítják a migráció kérdéseinek felelősségét;
77. megjegyzi, hogy a migrációs hullámok kezelése nem lehet előfeltétele a társulási szerződéseknek;
78. kéri a Bizottságot és a tagállamokat, hogy az illegális munkaerőpiac és a migráns munkavállalók
kihasználásának megszüntetése érdekében tegyenek konkrét lépéseket a legális migráció csatornáihoz valóhozzáférés javítása érdekében;
79. kéri a tagállamokat, hogy foganatosítsanak valódi, az emberi jogok és a nemzetközi jog tiszteletben
tartásán alapuló befogadó politikát;2006.12.13. C 303 E/863 Az Európai Unió Hivatalos Lapja
2006. július 6., csütörtökHU
80. arra bátorítja az Európai Unió összes tagállamát, hogy erősítsék meg a valamennyi migráns és család-
tagjaik jogainak védelméről szóló nemzetközi egyezményt, és teljes mértékben tartsák be a migránsok és a
családjuk védelme terén vállalt nemzetközi kötelezettségeiket;
81. megállapítja, hogy a migráns munkavállalókat egyre fokozódó mértékben kizsákmányolják, és felhívja
a tagállamokat arra, hogy biztosítsák az európai és nemzeti foglalkoztatási jogszabályok végrehajtását, és
hogy valamennyi migráns munkavállaló számára biztosítsanak jogi és polgári védelmet a visszaélések és akizsákmányolás ellen;
82. kéri az Európai Uniót és a tagállamokat, lépjenek fel azért, hogy az Európai Unióban teljes mértékben
jogszerűen letelepedett külföldiek „jogállását közelítsék” a tagállamok állampolgáraiéhoz, és a legnagyobb jogi
biztonságot biztosítsák számukra annak érdekében, hogy közelebb jussanak a közösségen kívüliek számáranyitott európai állampolgárság megvalósításának célkitűzéséhez;
83. nagy jelentőséget tulajdonít annak, hogy harmadik országok állampolgárai számára legalább minimális
szinten egységes jogokat biztosítsanak az egész Unióban; üdvözli ezért azokat a terveket, amelyek szerint azEurópai Unió munkaerőpiacán megjelenő összes bevándorló számára ugyanolyan feltételeket biztosítanának;
84. üdvözli az idénymunkások tisztességes és átlátható fogadási eljárásának kidolgozására vonatkozó és a
számukra jogok biztosítását lehetővé tevő tervet; úgy véli, hogy nagy figyelmet kell fordítani a közepesen és
az alacsonyan képzett migránsokra; fontosnak ítéli a munkavállalók e különösen sebezhető rétegének megvé-
dését a megkülönböztetéstől és a kizsákmányolástól;
85. kéri a tagállamokat, hogy a családegyesítési kérelem elfogadását követően garantálják az önálló jogi
státusz és a munkavállalási engedély megadását a hivatalos státuszt birtokoló családtag házastársa és gyer-mekei részére is, jogaik teljes körű garantálása és védelme, valamint társadalmi beilleszkedésük megkönnyí-
tése érdekében;
86. kéri a tagállamokat, hogy fontolják meg egy „kivételezett helyzetű tárgyalófél ”(ombudsman) kineve-
zését nemzeti vagy helyi szinten a bevándorlók munkakörülményeikre, jogbiztonságukra vagy az őket sújtó
megkülönböztetésre vonatkozó kérelmeinek és panaszainak kezelésére, továbbá kéri a Bizottságot, hogy
tanulmányozza a tagállamok –e területre vonatkozó –helyes nemzeti és regionális gyakorlatát;
87. sajnálattal állapítja meg, hogy nem ismerik fel az emberkereskedelem és a migráció közötti kapcso-
latot; megállapítja, hogy számos, emberkereskedelem áldozatául esett nő nem juthat hozzá semmilyen jogi
vagy szociális védelemhez; kéri a Bizottságot és a tagállamokat, hogy az emberkereskedelem elleni harc terén
olyan stratégiákra összpontosítsanak, amelyek célja a megelőzés és az áldozatok védelme; felhívja a tagálla-mokat, hogy az érintett nők számára adjanak meg a hosszú távú tartózkodási engedélyt;
88. kéri a Bizottságot és a Tanácsot, hogy a migrációhoz kapcsolódó emberkereskedelem elleni küzdelmet
emeljék az Európai Unió prioritásainak rangjára, és megfelelő pénzügyi eszközöket fordítsanak erre; véle-
ménye szerint ezt a prioritást az előkészületben levő cselekvési tervnek is tükröznie kell, amelynek különös
figyelmet kell szentelnie a legsérülékenyebb személyek –elsősorban a nők és a gyermekek –helyzetének,
valamint hangsúlyt kell fektetnie a származási és a tranzitországokkal történő együttműködésre;
89. elvárja, hogy a Bizottság a fejlődő országokból származó személyekkel való szervezett emberkereske-
delem elleni intézkedések meghozatala során ne kriminalizálja az áldozatokat, hanem az elkövetők megbün-tetésére összpontosítson; megállapítja, hogy az emberkereskedelem áldozatául esett nők közül sokan nemférnek hozzá jogi vagy szociális védelemhez; felszólítja a tagállamokat, hogy biztosítsa e nők számára a
hosszú távú letelepedés lehetőségét;
90. kéri a Tanácsot, hogy az ezen állásfoglalásban foglalt ajánlásokat illessze be a nemzetközi migrációról
és fejlesztésről szóló, az Egyesült Nemzetek által 2006 szeptemberében megszervezendő magas szintű párbe-
szédet előkészítő, most kidolgozás alatt álló közös álláspontba;
91. utasítja elnökét, hogy továbbítsa ezen állásfoglalást a Tanácsnak és a Bizottságnak, valamint az Európai
Unió tagállamai és az AKCS-országok kormányainak, az AKCS-EU Tanácsának és az AKCS-EU Közös Parla-
menti Közgyűlésének.2006.12.13. C 303 E/864 Az Európai Unió Hivatalos Lapja
2006. július 6., csütörtökHU